**Предлог Извештај за присуството на членовите и нивните заменици на седниците на Советот за координација и следење на Националниот акциски план за Партнерство за отворена власт 2024–2026**

1. **Вовед**

Согласно Деловникот за работа на Совет за координација и следење на Националниот акциски план за Партнерство за отворена власт 2024-2026 година, стручните и административните работи за Советот за ПОВ ги спроведува Министерството за јавна администрација (МЈА) под раководство на Националниот координатор за ПОВ, во консултација со ко-претседателите на Советот за ПОВ и со поддршка од членките на мрежата на граѓански организации и организацијата - координатор на мрежата.

Во глава 5 од Деловникот се уредени правата и обврските на членовите на Советот за ПОВ односно потребата редовно да присуствуваат на средбите на Советот за ПОВ и да даваат активен придонес во неговото функционирање. Членот на Советот за ПОВ кој од оправдани причини е спречен да присуствува на седница на Советот за ПОВ е должен за тоа благовремено да ги извести ко-претседателите на Советот за ПОВ и да го најави учеството на својот заменик кој ќе биде упатен за ставовите на членот на Советот за ПОВ кој го заменува, со право на глас на седницата. Исто така, Деловникот уредува дека во случај на отсуство од три последователни седници на Советот за ПОВ во текот на една календарска година, прекинува мандатот на член на Советот. Престанокот на мандатот на член на Советот се утврдува на Седница на Советот.

Со цел да се обезбеди целосен увид во редовноста на учеството на членовите и нивните заменици во работата на Советот за ПОВ, МЈА во рамките на своите активности за поддршка на Советот, спроведе анализа врз основа на евиденцијата за присуство на седниците.

1. **Наоди**

Во текот на 2024 година се одржаа три седници на Советот за координација и следење на Националниот акциски план за ПОВ 2024–2026 и тоа :

* Конститутивна седница одржана на 17.05.2024 година,
* Втора седница одржана на 5.06.2024 година и
* Трета седница одржана на 23.12.2024 година.

Врз основа на евиденцијата за присуство на седниците која ја води МЈА, а достапна и во записниците од одржаните седници на Советот за ПОВ, во овој Извештај е даден преглед на состојбите во однос на присуството на членовите и нивните заменици на седниците на Советот за координација и следење на Националниот акциски план за Партнерство за отворена власт 2024–2026 за 2024 година ( Табеларен преглед е даден во прилог 1).

1. **Општи наоди**

* **Од вкупно 16 членови, само 6 членови (37,5%) беа присутни на сите три седници**, покажувајќи континуитет и активна вклученост во работата на Советот.
* **Најчесто отсутни беа претставниците на министерствата**, при што **претставник од** **Министерството за финансии (член/заменик член) не присуствуваше на ниту една седница**, што укажува на сериозен недостаток на ангажман во процесот.
* **Најактивни учесници се претставниците на граѓанските организации**, кои покажаа високо ниво на ангажираност, доследност и континуитет во учеството.
* Кај одредени институции, дури и кога редовниот член бил отсутен, не е обезбедено присуство на заменикот, што укажува на потреба од подобрување на интерната координација и организација во институциите.

1. **Поединечни наоди**

* **Присуство на членови на Советот**
* **Присуство на 3 од 3 седници:**  
  Гордана Гапиќ Димитровска (МЈА), Герман Филков (ЦГК), Никола Јовановски (ЦПИА), Ања Босилкова-Антовска (БЦСДН), Илина Мангова (ИРИ), Ивана Велкова (АЛДА).
* **Присуство на 2 од 3 седници:**Арсим Нуредини (МП), Маја Петковска Лесес (ГС на ВРСМ), Златко Атанасов (Собрание), Стојан Мишев (ЕСЕ), Елизабета Божиноска (ХЕРА).
* **Присуство на 1 од 3 седници:**Мелита Гочевска (МЖСПП) , Ели Чакар (МЛС), Лидија Таневска Јадровска (Врховен суд), Данче Даниловска Бајдевска (Метаморфозис).
* **Присуство на 0 од 3 седници:**Ангелина Јакимовска (МФ) – 0 присуства.
* **Присуство на заменици членови**
* Министерството за јавна администрација има постојано присуство и преку заменикот Марина Шаф-Радеска.
* Собрание, Метаморфозис и ХЕРА имаат обезбедено присуство на заменик кога членот отсуствувал од седницата на Советот.
* Евидентирано е отсуството на заменици на седниците во случај на отсуство на членот на Советот од МП, МФ, МЖСПП, МЛС, ГС на ВРСМ, Врховен суд, ЕСЕ.

1. **Предлог заклучоци:**

* Престанува мандатот на членот на Советот од Министерство за финансии.
* МЈА да обезбеди нова номинација од Министерство за финансии за член и заменик член на Совет за ПОВ.
* Советот за ПОВ да предложи механизам за засилување на одговорноста и активното учество на членовите.
* Задолжително да присуствуваат заменик членовите кога членот на Советот е спречен да присуствува.